Legal Document

Category: 14

Text:
1α. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Φ9/οικ. 471 της 18 Μαρτ./12 Απρ. 1991 (ΦΕΚ Β΄  223) Όργανα και διαδικασία ελέγχου διαπίστωσης υπέρβασης του ανωτάτου ορίου σύνταξης. Έχοντας υπόψη: α)Τις διατάξεις των παρ. 1-6 του άρθρ. 16 του Νόμ. 1902/90 (ΦΕΚ 138) «Ρύθμιση συνταξιοδοτικών και άλλων συναφών θεμάτων». β)Την αριθ. Υ1140/90 απόφαση του Πρωθυπουργού και Υπουργού Οικονομικών «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών», αποφασίζουμε: 1.Αρμόδιος φορέας που θα διαπιστώνει εάν υπάρχει υπέρβαση του ανωτάτου ορίου σύνταξης, όπως διαμορφώνεται κάθε φορά, σύμφωνα με τις διατάξεις του άρθρ. 16 του Νόμ. 1902/90 είναι κατά σειρά: α.Το ΙΚΑ εφόσον περιλαμβάνεται μεταξύ των φορέων που χορηγούν τη σύνταξη. β.Το Δημόσιο με την ίδια προϋπόθεση. γ.Οργανισμός κύριας ασφάλισης που καταβάλλει την μεγαλύτερη σύνταξη εφόσον οι παρέχοντες τη σύνταξη είναι περισσότεροι του ενός Οργανισμού κύριας ασφάλισης ή είναι Οργανισμοί κύριας και επικουρικής ασφάλισης. 2.Συνταξιούχοι οι οποίοι λαμβάνουν ποσά σύνταξης από το Δημόσιο, τα Ν.Π.Δ.Δ. ή από οποιοδήποτε ασφαλιστικό φορέα κύριας και επικουρικής ασφάλισης και υπερβαίνουν ακαθάριστα στο σύνολό τους το ποσό που καθορίζει το άρθρ. 16 παρ. 1 του Νόμ. 1902/90 υποχρεούνται να υποβάλλουν στους αρμόδιους φορείς, όπως αυτοί ορίζονται στην παρ. 1 της απόφασης υπεύθυνη δήλωση του Νόμ. 1599/86 και βεβαίωση των επιμέρους φορέων στην οποία θα αναγράφεται το ποσό της χορηγούμενης σύνταξης. Τόσο το Δημόσιο όσο και οι αρμόδιοι ασφαλιστικοί φορείς μπορούν να ζητούν από τον ενδιαφερόμενο και οποιοδήποτε άλλο δικαιολογητικό κρίνουν απαραίτητο για τον έλεγχο της υπέρβασης του ανώτατου ορίου σύνταξης. 3.Το ΙΚΑ κατά πρώτο λόγο και το Δημόσιο κατά δεύτερο εφόσον είναι αρμόδιοι, σύμφωνα με την παρ. 1 της απόφασης είναι υποχρεωμένοι όταν διαπιστώνουν υπέρβαση του ανώτατου ορίου σύνταξης να αφαιρούν από τις συντάξεις που χορηγούν το επί πλέον ποσό. Οι λοιποί ασφαλιστικοί Οργανισμοί, εφόσον είναι αρμόδιοι ή εφόσον μετά τις παραπάνω μειώσεις εναπομένει ποσό συντάξεων μεγαλύτερο του ανωτάτου ορίου επιμερίζουν το επιπλέον ποσό ανάλογα με το ύψος της σύνταξης που χορηγεί κάθε φορέας. 4.Σε περίπτωση είσπραξης υπερβάλλοντος ποσού, αυτός που το εισέπραξε οφείλει να επιστρέψει στο Δημόσιο ή το οικείο Νομικό Πρόσωπο και να προσκομίσει στον αρμόδιο φορέα το σχετικό αποδεικτικό πληρωμής. 15Β.ΑΑ.β.1 Ασφαλιστικές Διατάξεις Γενικά Ασφαλιστικές Διατάξεις Γενικά 15Β.ΑΑ.β.1α-2 177